Tiere verras deur | Netwerk24
Tiere verras deur
Deur Sarel Burger 29 Augustus 2018 06:01
By HS Brackenfell het HS Tygerberg verras deur die Brakke met 19-8 te klop, terwyl De Kuilen vir die tweede agtereenvolgende jaar deurgeskuur het met ’n naelskraapse oorwinning van 19-17 oor Worcester Gimnasium.
De Kuilen het eweneens veel beter as die Worcesteriete gebruik gemaak van sy puntekanse. Hoewel die wedstryd deurentyd betreklik gelykop verloop het, het die Kuile uiteindelik tog hul oorwinning verdien.
In die laaste sarsie ligawedstryde het D.F. Malan kleingeld gemaak van Khayelitsha/Nyanga en het danksy 13 drieë met 79-0 gewen.
Ook aan die wenkant was Monumentpark (66-0 t The Settlers), Tygerberg-klub (22-7 t Bergvliet), Fairmont (22-13 t Westerford), Milnerton (24-3 t Vishoek) en Melkbosstrand (24-19 t Hamlets-klub). Maar Bosmansdam het 17-27 teen Labori verloor.
. Buiten TygerBurger en King Cars se o.19-sewemantoernooi vandag (Woensdag) by HS D.F. Malan, word nog vier soortgelyke saamtrekke die komende Saterdag in die Tygerbergstreek afgehandel. Sestien skole sal sake uitspook by HS Brackenfell se o.16-toernooi, terwyl 16 o.15-spanne mekaar sal pak by HS Monumentpark. Durbanville bied sy jaarlikse o.14-toernooi aan waarby 12 skole betrokke sal wees. Fairmont High is die gasheer vir ’n o.17- en o.15-minisaamtrek.
Suid-Afrikaner in Burkina Faso ontvoer